  Майя Бывальцева Анай капиталысь толэзьлы быдэ 9 сюрс 964 манет тыриськонэз басьтон понна куриськон но табыш сярысь ивортон сётыны кулэ ӧвӧл. Со сярысь Россиысь Пенси фондлэн Удмуртиысь ёзэтэзлэн пресс-службаез ивортӥз. Тыриськонэз та дырозь басьтӥсь семьяослы сыӵе эрикрад 2021-тӥ арысь 1-тӥ южтолэзёзь асэрказ азьланьтӥське Тодэ вайытом, кыкетӥ нылпи понна толэзьлы быдэ тыриськонэз капчиятэм амалэн висъян вакыт 2020-тӥ арын 1-тӥ оштолэзьысен 1-тӥ коньывуонозь юнматэмын вал. Соин ик 1-тӥ коньывуонысен табыш сярысь ивортыны кулэ луоз шуыса веразы вал. Толэзьлы быдэ тыриськонэз нырысьсэ басьтыны мылкыд карисьёс Пенси фондлэн ёзэтэз, МФЦ, Пенси фондлэн сайтысьтыз ас кабинет яке «Госуслуги» портал сётыны луэ. Семья коньдонэз нылпилы куинь арес тырмытозь басьтыны быгатэ. Россиысь Пенси фондлэн элькунъя ёзэтэзлэн ӟырдыт телефонэз: 8 (3412) 607-598. Тегъёс: Мерлык Ижкар Удмуртия анайкапитал Пенсифонд коньдон  